Ritratti: Raġel arrestat b'rabta mal-ittri bomba fi Florida
Raġel ġie arrestat fi Florida għaliex hu suspettat li bagħat tal-anqas 12-il ittra bomba lil nies li jikkritikaw lill-President Donald Trump ftit jiem qabel l-elezzjoni tal-kungress. Huwa ġie arrestat fil-parkeġġ ta' stabbiliment, fejn 2 xhieda qalu lill-kamra tal-aħbarijiet Reuters li semgħu ħoss qawwi fil-ħin li ġie arrestat. Il-Pulizija ta' fuq il-post għattew vann abjad, li mbagħad ittieħed minn fuq il-post bi trakk. Is-suspettat huwa Cesar Sayoc, li twieled fl-1962. Uffiċjal qal li jaf isiru iżjed arresti fil-ħin li ġej. Fost ir-reċipjenti ta' dawn il-pakketti suspettużi kien hemm l-eks President Amerikan Barack Obama, u l-eks Segretarja tal-Istat, Hilary Clinton. Reuters